AmI-Solertis
Authors: Λεωνίδης Αστέριος 
Published: September 2021

Η ∆ιάχυτη Νοημοσύνη (∆Ν) οραματίζεται περιβάλλοντα στα οποία η τεχνολογία και οι πληροφορίες ‘ρέουν’ συνεχώς, και τα φυσικά αντικείμενα είναι επαυξημένα με υπολογιστική τεχνολογία ώστε να μπορούν να επικοινωνούν, να ανταλλάσσουν δεδομένα και να συνεργάζονται με έναν ‘ευφυή’ τρόπο, δημιουργώντας έτσι ένα διευρυμένο υπολογιστικό τοπίο, στο οποίο η έμμεση αλληλεπίδραση και η διαρκής συνεργασία μεταξύ του περιβάλλοντος και των χρηστών επιτρέπουν την υπολογιστική υποστήριξη καθημερινών δραστηριοτήτων. Η ∆ιάχυτη Νοημοσύνη αποτελεί μια ραγδαία αναπτυσσόμενη οικονομία η οποία προβλέπεται να αυξηθεί εκθετικά στα επόμενα χρόνια. Ωστόσο, τα διάφορα συστήματα ∆Ν θα πρέπει να είναι εύκολα προγραμματίσιμα, ώστε να μεγιστοποιήσουν την αποτελεσματικότητα τους, την επεκτασιμότητα τους και την προσαρμοστικότητα τους στις ανάγκες των τελικών χρηστών.Προς αυτή την κατεύθυνση, η παρούσα διατριβή προτείνει την τεχνολογική πλατφόρμα AmI-Solertis, η οποία επιτρέπει στους χρήστες της να καθορίσουν την ‘ευφυή’ συμπεριφορά του περιβάλλοντος ∆Ν, δημιουργώντας μικρό-προγράμματα (AmI scripts) μέσω μιας διαδικτυακής προγραμματιστικής πλατφόρμας (AmI Solertis Studio) και ενός συνοδευτικού ψηφιακού βοηθού (chat-bot agent). Επιπρόσθετα, μια πλήρης σουίτα εργαλείων διευκολύνει την διαχείριση, τον προγραμματισμό, τον έλεγχο και την παρακολούθηση σε πραγματικό χρόνο των επιμέρους υποδομών του συνολικού περιβάλλοντος ∆Ν (π.χ., υπηρεσίες, συσκευές, λογισμικό, κλπ.). Από τεχνολογικής σκοπιάς, η πλατφόρμα AmI-Solertis: (i) προτείνει ένα υβριδικό πρωτόκολλο επικοινωνίας το οποίο υποστηρίζει τόσο σύγχρονη όσο και ασύγχρονη αλληλεπίδραση (π.χ., events) μεταξύ των διαφόρων συστημάτων, (ii) ενοποιεί τον ορισμό και την εισαγωγή νεών συσκευών, υπηρεσιών και λογισμικού ανεξαρτήτως του τύπου τους, (iii) διευκολύνει την ενσωμάτωση και χρήση ετερογενών υπηρεσιών μέσω ενός προτυποποιημένου -και ταυτόχρονα τεχνολογικά ανεξάρτητου (agnostic)- μηχανισμού, (iv) παρέχει ένα σύστημα μικρό-προγραμματισμού (scripting) που επιτρέπει την δυναμική προσαρμογή και έλεγχο της συμπεριφοράς του συνολικού περιβάλλοντος ∆Ν, και (v) προσφέρει μια πρότυπη προγραμματιστική βιβλιοθήκη εργαλείων προς τους τελικούς προγραμματιστές για την διευκόλυνση τους (π.χ., ∆εδομένα και ιστορικό χρήσης, Αντιμετώπιση ‘βλαβών’ σε πραγματικό χρόνο, Κατανεμημένος χώρος αποθήκευσης δεδομένων).Από τη σκοπιά των χρηστών του, το AmI-Solertis Studio αποτελεί ένα ∆ιαδι- κτυακό Περιβάλλον Προγραμματισμού (Integrated Development Environment (IDE)) και ένα Κέντρο ∆ιαχείρισης το οποίο μπορεί να χρησιμοποιηθεί ως εργαλείο ‘δημιουργίας και σχεδιασμού’ εμπειριών χρήσης σε περιβάλλοντα ∆Ν. Συγκεκριμένα, το περιβάλλον: (i) υποστηρίζει τους προγραμματιστές καθ´ όλη την διάρκεια ανάπτυξης ενός μικρο-προγράμματος ∆Ν, (ii) επιτρέπει στους χρήστες να εξερευνήσουν και να προσαρμόσουν μικρό-προγράμματα ∆Ν στις δικές τους προσωπικές ανάγκες ή να αναπτύξουν νέες καινοτόμες εφαρμογές μέσω ενός φιλικού προς τους χρήστης περιβάλλοντος προγραμματισμού, (iii) απλοποιεί τον εντοπισμό, τον ορισμό και την διαχείριση υπηρεσιών ∆Ν, (iv) δημιουργεί πρότυπα project skeletons κατάλληλα για περιβάλλοντα ∆Ν, (v) παρέχει πολλαπλές εναλλακτικές αναπαραστάσεις, (vi) προσφέρει βασικές υπηρεσίες testing, (vii) διευκολύνει την συνεργασία μεταξύ των χρηστών, (viii) υποβοηθά σε πραγματικό χρόνο την διαχείριση ενός περιβάλλοντος ∆Ν, και (ix) εισάγει τον ψηφιακό βοηθό του AmI-Solertis στην μορφή ενός chat-bot, που χρησιμοποιεί φυσική γλώσσα για να ανταλλάσσει μηνύματα με τους τελικούς χρήστες ώστε να τους βοηθήσει να εκτελέσουν διάφορες βασικές εργασίες διαχείρισης ή προγραμματισμού.